ตร.ไต้หวัน บุกทลายซ่อง รวบ 22 สาวไทย แอบมาขายตัวได้อีกแล้ว
(ภาพจากสำนักงานตำรวจไต้หวัน),ตร.ไต้หวันบุกทลายซ่อง จับกุมหญิงสาวชาวไทย 22 คน และสาวเวียดนาม 2 คน แอบมาขายตัวในไต้หวันได้อีกแล้ว อีกทั้งยังจับกุมหญิงไทยวัย 50 เจ้าของสถานบริการ ที่เคยถูกตร.จับมาแล้ว 2ครั้ง,เมื่อ 14 ก.ย.61 เว็บไซต์ ,ไต้หวัน  นิวส์, รายงานว่า ตำรวจไต้หวันบุกทลายซ่อง จับกุมหญิงสาวต่างชาติ เป็นหญิงชาวไทย 22 คน และชาวเวียดนาม 2 คน แอบขายตัวในย่านสถานบริการทางเพศ หรือเรียกว่า ย่านโคมแดง บนถนนรถไฟ ในเมืองจีหลง  (Keelung) เมืองท่าทางตะวันออกเฉียงเหนือของไต้หวัน โดยหญิงต่างชาติและหญิงไทยเหล่านี้ใช้วีซ่านักท่องเที่ยวในการเข้ามาในไต้หวันเพื่อแอบขายตัวอย่างผิดกฎหมาย,ข่าวแจ้งว่า ตำรวจไต้หวันได้บุกทลายซ่องในย่านโคมแดง บนถนนรถไฟ ในเมืองจีหลง เมื่อวันที่ 13 ก.ย.ที่ผ่านมา จับกุมสาวไทย 22 คน สาวเวียดนาม 2 คน และลูกค้าชาย 3 คน อีกทั้งยังสามารถรวบตัวหญิงไทยวัย 50 ปี ซึ่งเป็นเจ้าของสถานบริการได้ด้วย โดยหญิงไทยคนดังกล่าว (ไม่เปิดเผยชื่อ) ได้ชักชวนหญิงสาวไทยให้มาขายตัวในสถานบริการของเธอ และเคยถูกตำรวจจับกุมมาแล้ว 2 ครั้ง,The Liberty Times รายงานถึงเม็ดเงินที่หญิงไทยเจ้าของสถานบริการทางเพศแห่งนี้ ได้กำไรจากการค้ากามเฉลี่ยแล้วสัปดาห์ละ 20,000-30,000 ดอลลาร์ไต้หวัน หรือประมาณ 21,200-31,800 บาท ตกเดือนละราว 1 แสนบาท ในขณะที่ลูกค้าที่มาซื้อบริการทางเพศจะต้องจ่ายเงินอย่างน้อย 1,000 ดอลลาร์ไต้หวัน ในการซื้อบริการทางเพศเป็นเวลา 20 นาที,เว็บไซต์ ไต้หวันนิวส์ ยังเผยว่า เมื่อต้นเดือนมิถุนายนที่ผ่านมา ตำรวจไต้หวันเพิ่งบุกทลายซ่องในย่านโคมแดง บนถนนรถไฟในเมืองจีหลง และสามารถจับกุมหญิงโสเภณีได้ 20 คน ในจำนวนนี้เป็นหญิงไทย 17 คน และเป็นหญิงชาวไต้หวัน 3 คน พร้อมกับลูกค้าชาย 11 คน ในระหว่างการบุกทลายซ่อง บนถนนรถไฟ ในเมืองจีหลง โดยเจ้าหน้าที่ได้ดำเนินคดีกับเจ้าของสถานบริการและลูกค้า ส่วนหญิงไทย 17 คนได้ถูกเนรเทศส่งตัวกลับประเทศไทยแล้ว.
ตร.ไต้หวันบุกทลายซ่อง จับกุมหญิงสาวชาวไทย 22 คน และสาวเวียดนาม 2 คน แอบมาขายตัว ในไต้หวันได้อีกแล้ว  อีกทั้งยังจับกุมหญิงไทยวัย 50 เจ้าของสถานบริการที่เคยถูกตร.จับมาแล้ว 2 ครั้ง
หญิงไทยขายตัว,สาวไทยขายตัว,บุกจับสาวไทยขายตัว,ไต้หวันจับสาวไทย,ไต้หวัน